《次韵吴竹修庆余免役》
宋代·陈著

大道荆榛万径斜，中閒役事最堪嗟。
私心自分齐编户，公法仍条存宦家。
免把血躯供刻木，尚存醒眼傲空花。
要知天理无穷处，风雪严时春有涯。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。